**Raasin ampumaratojen käyttö**

**Vahdon reserviläiset**

**HYVÄ AMMUNNAN HARRASTAJA!**

Vahdon Reserviläiset ry on allekirjoittanut sopimuksen, joka mahdollistaa yhdistyksen sekä yksittäisten jäsenten käyttää Puolustusvoimien perusampumaratoja Raasissa.

Sopimuksessa on väistämissääntö, jonka mukaan yhdistykset väistävät puolustusvoimien koulutusta, viranomaisia, tai muuta varattua toimintaa radoilla.

Radoilla on noudatettava tarkasti puolustusvoimien kanssa sovittuja sääntöjä. Ampumaradoilla noudatetaan ratakohtaista johtosääntöä, puolustusvoimien yleistä ohjeistusta sekä määräyksiä sekä radan käyttösopimuksessa sovittuja ehtoja.

**Huomioi että yksittäisen jäsenen välinpitämättömyys tai sääntörikkomus ampumaradoilla voi johtaa koko yhdistyksen käyttöoikeuden poistamiseen!**

Käyttöoikeuden voimassa olo edellyttää ampujalta:

* Jäsenyyttä Vahdon Reserviläisissä (maksettu jäsenmaksu)
* Jäsenen nimi on toimitettu Porin Prikaatille
* Voimassa oleva vakuutus (Reserviläisliiton Toimintaturva-vakuutus)

Sotilaspoliisit voivat suorittaa ampumaradoilla henkilöllisyystarkastuksia. Varaudu todistamaan
henkilöllisyytesi sekä esittämään Vahdon Reserviläiset yhdistyksen jäsenkortti, joka
vahvistaa maksetun jäsenmaksun. Tarkastustilanteessa henkilön tietoja verrataan Porin
prikaatin valvomossa olevaan jäsenluetteloon. Luonnollisesti myös aseluvat pitää olla kunnossa.

**Radoille ei saa missään nimessä ottaa mukaan Vahdon reserviläisiin kuulumattomia henkilöitä, perheenjäseniä, kavereita, eikä muitakaan vieraita!**

**PÄIVITTÄISET AMPUMA-AJAT:**

Maanantai -Perjantai klo 07.00 – 22.00

Lauantai klo 09.00 – 18.00

Sunnuntai klo 12.00 – 18.00

HUOM! ampumaratojen käyttö on kokonaan kielletty uudenvuodenpäivänä, pitkäperjantaina, 1. ja 2.
pääsiäispäivänä, juhannusaattona, juhannuspäivänä, loppiaisena, pyhäinpäivänä, jouluaattona ja
joulupäivänä, loppiaisena, vappuna, helatorstaina, helluntaina, itsenäisyyspäivänä ja Tapaninpäivänä.

**TOIMINTA RAASIN AMPUMARADOILLA:**

* Ampumaratojen käyttäjän tulee AINA mennessä ja poistuttaessa ilmoittautua Porin prikaatin
kenttäjohtajalle, puh 0299 441935. Kenttäjohtaja ilmoittaa soiton yhteydessä onko radoilla vapaata.
* Luvan saatuasi ja valmistelujen jälkeen voit aloittaa ammunnat.
* Radoilla tulee ennen ammuntaa tehdä johtosääntöjen edellyttämät valmistelut.
* Tien varressa ennen ratoja oikealla puolella olevasta varoistuskyltistä (6) on käännettävä esiin teksti ”Vaara! Ammunta käynnissä”.
* Parkkipaikan vieressä olevasta lipputangosta on nostettava ammunnasta varoittava punainen lippu ylös.
* Ammuntakatoksen kulmassa oleva punainen varoitusvalo on kytkettävä päälle. Katkaisin löytyy 150m radan ampumakatoksen sisäpuolelta. Samasta paikasta löytyvät myös katoksen ja taulujen valokatkaisimet.
* Katokselta tauluille johtava tie on suljettava tilapäispuomein, mikäli sellaiset löytyvät.
* Jokainen ampuja huolehtii omien taulujensa tuomisesta ja pois viennistä. **Puolustusvoimien tauluja ei saa käyttää.** ​Kimmokkeita aiheuttavien maalien käyttö on kielletty. Taulut tulee asettaa taulutelineisiin. Taulutelineitä löytyy ammuntakatoksesta tai ratavallin varastosta.
* Ampuminen on sallittua vain ampumakatoksesta tai välivallilta. **Kaikkien luotien on päädyttävä taustavalliin. Sivuvalleihin tai ratarakenteisiin ampuminen ehdottomasti kielletty.**
* Ammunnan jälkeen on siivottava pois roskat, hylsyt ja käytetyt taulut sekä
muut mahdolliset roskat. Omat ammutut ja reikäiset hylkyyn menevät taulut on vietävä
ampumakatosten ulkopuolella oleviin isoihin roskasäiliöihin. Hylsyjä varten on myös astiat ampumakatoksen ulkopuolella. **Mitään radoille kuuluvaa kalustoa ei saa viedä pois alueelta.**
HUOM! Kivääriradalla ammutaan kiväärillä, pistoolilla pistooliradalla.
Muista myös aina kuulonsuojaus!

Käyttäjä on vastuussa ampumaradan käytön aikaisesta turvallisuudesta, varautumisesta tulipaloihin ja onnettomuuksiin, avun hälyttämisestä, jälkivartioinnista, pelastustoiminnasta ja sairaankuljetuksesta onnettomuustapauksessa sekä näihin liittyvästä raportoinnista.

Jokainen käyttäjä on omalta osin velvollinen huolehtimaan alueen, rakennusten ja rakenteiden, siisteydestä ja turvallisuudesta. Jokainen on velvollinen ilmoittamaan havaitsemistaan epäkohdista.

Vahdon Reserviläisillä on kävijä- ja laukausseurantaa varten oma ratapostilaatikko Raasissa.

Omien harrastusmahdollisuuksiesi varmistamiseksi kirjaa aina ammunnan
jälkeen käyntisi Vahdon Reserviläisten ratapostilaatikossa olevaan mappiin. Merkitse taulukkoon päivämäärä, nimi, rata jolla ammuit (rasti ruutuun), kaliiperi sekä laukausmäärä.
Raasissa ratapostilaatikko sijaitsee punaisen tauluvaraston (hiilikopin varaston) päätyoven vasemmalla puolen ja näkyy tielle. Tauluvarasto sijaitsee 100 metriä ennen ampumaratoja, tien vasemmalla puolen. Varaston kohdalla on myös hyvä pysäköintipaikka autoille.
Ratapostilaatikkomerkinnöistä lasketaan vuosittaiset käyttäjämäärät ja ratakohtaisesti ammutut
laukaukset, jotka raportoidaan puolustusvoimille. Kirjattuja tietoja voidaan käyttää myös hyödyksi kirjoitettaessa ammunnan harrastaneisuustodistuksia.

**Muistakaa aina noudattaa ratakohtaisia ohjeita ja määräyksiä, jotta me kaikki voimme jatkaa**
**harrastusta varuskunnan radoilla.**

**Turvallisia ampumahetkiä!**